אסתר כהן (אמנית)

אסתר כהן (נולדה ב-31 במאי 1972) היא אמנית ישראלית רב-תחומית העוסקת ברישום, בציור ובווידאו ארט. יצירותיה עוסקות ברב-תרבותיות וביחסים בין הטבע למעשה ידי אדם. הן מבוססות מחקר על אודות מסורות, פולחנים ומנהגים מן העבר מול אלה המתקיימים גם כיום. עבודותיה נוגעת בסימון, מיפוי, בהגדרת גבולות ממשיים וסימבוליים ובחקירת תהליכי ביות של הטבע. העבודות מתכתבות עם אמני עבר במבט ביקורתי עכשווי כשהזהות הנשית מהותית ומהווה ציר מרכזי הן במחקר והן ביצירות עצמן.

 ביוגרפיה 

כהן נולדה בתל אביב, וגדלה בתל אביב, לונדון ובת ים. שירתה בצבא כמש"קית ת"ש וחינוך. בוגרת תואר ראשון (בהצטיינות) באמנות וחינוך מהמדרשה לאמנות בית ברל (1994–1998). יוצרת בסטודיו בתל אביב ועובדת כרכזת תוכן והנגשה באגף החינוך במוזיאון תל אביב לאמנות. לימדה ופיתחה את תחום החינוך לגיל הרך במרכז מאירהוף לחינוך לאמנות. מיוצגת על ידי גלריה אנתונופולו באתונה.

נשואה ואם לבת, מתגוררת בתל אביב.

 יצירתה 
 עבודות מוקדמות 
תערוכת היחיד הראשונה של כהן "עדשים ואורז" הוצגה ב-1999 במוזיאון חיפה לאמנות במסגרת הסדרה "מרשים" לאמנים צעירים (אוצרת: יהודית מצקל). התערוכה כללה סדרה של ציורי שמן ואקריליק על בד שעוסקים בטקסים במרחב הביתי. בין היצירות הוצגה סדרת ציורים עגולים שהתחקו אחר פעולת בירור העדשים והאורז על הצלחת, בציור פרטני הממחיש כל גרגר ועדש בין עיטורי החרסינה שצוירו במכחול דק על הבד. מאחורי הפעולה החוזרת של הבירור וההפרדה כמו גם במעשה הציור עומד ריטואל המפריד בין טוב ורע, בין ראוי ופסול למאכל, slow food המשלב בין מזרח למערב ומסורות עתיקות, נושאים מרכזיים המרכיבים את יצירתה גם כיום.  

העיסוק במרחב הביתי ובסוגת הטבע הדומם המשיך גם בתערוכה "הבתים שבבית גרים בדירות" - מטענים של עבר באמנות ובקולנוע בישראל, במוזיאון פתח תקווה לאמנות ב-2008 (אוצרת: ענת גטניו) דרך ציור אובייקטים שונים – טבעיים או מעשי ידי אדם – כגון צמחים ופרחים, רימונים, קוביות סוכר, כלי בית ועוד שהוצגו יחד כמיצב ציורי עתיר סמליות.

המפגש הנשי משמש להעברה בין-דורית של ידע לא כתוב והשילוב בין מסורת המטבח המזרחית לחרסינה האירופית מאירה את ייחודה התרבותי של הקהילה העדנית בלונדון (מוצא אמה של כהן), תוך התבוננות ביופי שצפניו מזרחיים בשפת ציור מערבית מסורתית.

 פרחים בכחול שחור 
בתערוכת היחיד של כהן "פרחים בכחול ושחור" בבית האמנים תל אביב (אוצרות: רז סמירה ואריה ברקוביץ') הוצגו רישומי נרקיסים, רקפות, כלניות, פרגים, תורמוסים ועוד על גבי ניירות עגולים או על גבי מפות טופוגרפיות ישנות מארכיונים ומרכזי מיפוי. הרישום של פרחי הבר בעט כדורי, שחור או כחול – חפץ יומיומי פשוט וזמין, על גבי "מצע מן המוכן" יצרו דיסוננס מכיוון שפעולת הרישום על המפה היא פעולה של יצירה ומחיקה בו-זמנית. בחירה זו מתחזקת בבחירתה בפרחי בר הצומחים ללא התערבות אדם. עבודות אלו מזכירים רישומים בוטניים שנעשו לצורכי מחקר בתחילת המאה ה-20 אך גם בהקשרים לציורי טבע דומם מסורתיים. בתולדות האמנות נודע הפרח כסימבול ליופי חולף, לזמניות והארעיות שבחיים על פני האדמה. הפרח מכיל בתוכו יופי, פיתוי אך גם מוות וכאב. הבחירה לצייר את פרחי הבר על מפות טופוגרפיות ישנות של ארץ ישראל ממחיש את מוטיב הארעיות. מפות אלו מאפשרות מבט אל העבר, אל עבר מקומות וגבולות שאינם קיימים עוד או שהשתנו לאורך השנים. הסדרה "פרגים מתבוננים על הנגב" צוירה בעקבות אירועי מבצע צוק איתן. עלי הכותרת של הפרחים כמו "מתבוננים על הנייר" בציור המשתרג בין העבר להווה, בין שביל מסומן לפרא בלתי נשלט.

 פיליגרן ומיני בשמים 
בתערוכה "פיליגרן ומיני בשמים" אשר הוצגה ב-גלריה דואק בירושלים ב-2016 (אוצרת: רז סמירה) הוצגו מקבצים של רישומי פרחי בושם בשילוב סדרה של תכשיטי פיליגרן מסורתיים. פיליגרן היא טכניקת צורפות עתיקת יומין ששורשיה כ-3000 שנה לפנה"ס בה נעשה שימוש בחוטי מתכת דקיקים אשר נארגו כרשת צפופה לכדי תכשיט. תכשיטים אלה התבססו על מוטיבים צמחיים והיוו למעשה כקמעות לברכה, הגנה ופריון. טכניקת הרישום של כהן, בקו דק הנעשה בעט פשוט, מקביל לתהליך יצירת תכשיטי הפיליגרן המקדשת את עבודת היד הסיזיפית. 

 אטלס לתלמיד 
מוטיב הצמחים ממשיך ומתפתח בסדרת העבודות "אטלס לתלמיד" שהוצגה במוזיאון ינקו דאדא ב-2017. בתערוכה רישומים של צמחי הארץ על גבי דפי אטלס ומפות בעברית בערבית, צמחים מבורכים ומקוללים ביהדות בנצרות ובאסלאם, צמחי אהבה כישוף ומזור, קמעות ופולחנים הנוגעים לריטואלים בין האדם לאדמה.

 בחינות שחרות 
הסדרה "בחינת שחרות" נרקמה במהלך ימי הסגר של מרץ–אפריל 2020, בזמן מגפת הקורונה, והוצגה במהלך הימים הנוראים של שנת תשפ"א בגלריה נווה שכטר תל אביב (אוצרת: שירה פרידמן). זוהי סדרת רישומים ומיצב צמחי-בושם בשילוב עבודת וידאו בהשראת ארון הספרים היהודי. צבע התכלת והכתיבה בדיו, מעצימה ברובד נוסף את העיסוק בטבע, במילה הכתובה ובקשר בין חומר ורוח.

 וחציים חלומות 
בתערוכה המשותפת עם הוריה "וחציים חלומות" שהוצגה במוזיאון בית ביאליק ב-2021 (אוצרת: ד"ר סמדר שפי) המשיכה כהן לפתח דרכי קריאה ופיענוח של שפה, דרך רישום ואיור אותיות האלף-בית בעברית וארמית, בשילוב רישומים מופשטים וצבעוניים של אמה. סדרה זו הוקדשה לסבתה ודודתה שהלכו לעולמן בטרם עת. 

 שברים פשוטים 
הסדרה "שברים פשוטים" נעשתה בהשראת ממצאים במוזיאון לארכאולוגיה בקיבוץ רמות מנשה ב-2023. בתערוכה זו נמתח קו המחבר בין היצירות ומקומם הראשוני לבין ההווה על מרכיביו הגלויים לעין ועל חלקיו השבורים והנעלמים, דרך שרטוטי המבנים, פרחי הבר ושבילי המקום. חוקרת האמנות והאוצרת ד"ר טלי תמיר מוצאת כי עבודות אלו מקשרות בין ראשית האמנות הישראלית – תקופת בצלאל – לבין מבט עכשווי. העבודות נעות בין ריאליזם חריף לבין מצבים מטמורפוזיים והם משתנים בתוך עצמם ומול חפצים אחרים.

 טיפת שמיים 
"טיפת שמיים" הוא עבודת וידאו-ארט מ-2025 המותאם לחלל מנפח הזכוכית במוזיאון ארץ ישראל (אוצרת: רז סמירה). ביצירה מוקרנים ענפי שושן צחור בוהקים הניצתים באש ועשן המיתמר מעלה אל כיפת הגלריה אשר כמו פתח עגול ומואר בראשה. מוטיב השושן הצחור משויך באופן סימבולי לקדושה וטהרה. בהמשך, מטבע שקל חדש עם הטבעת דימוי השושן נופל למים ובמקביל מים מוקרנים על תקרת החלל ושמים משתקפים מתוכם. כהן ממשיכה לעסוק בקשר בין אדם לטבע, מסורות ופולחנים לבין המציאות העכשווית.

 תערוכות יחיד 
 עדשים ואורז. תערוכה. מוזיאון חיפה לאמנות. אוצרת: יהודית מצקל, מאי 1999. 
 הבתים שבבית גרים בדירות. פרויקט מיוחד. מוזיאון פתח תקווה לאמנות. אוצרת: ענת גטניו, אפריל 2008 (קטלוג).
 פרחים בכחול-שחור. תערוכה. בית האמנים ע"ש זריצקי, תל אביב. אוצרים: אריה ברקוביץ' ורז סמירה, אוגוסט 2015 (קטלוג).
 פיליגרן ומיני בשמים. תערוכה. גלריה דואק, משכנות שאננים, ירושלים. אוצרת: רז סמירה, ינואר 2016. 
 בחינת שחרות. תערוכה. גלריה שכטר, תל אביב. אוצרת: שירה פרידמן, ספטמבר 2020.
 וחציים חלומות. תערוכה מיוחדת בשיתוף הורי האמנית, רות ודניאל כהן. מוזיאון בית ביאליק, תל אביב. אוצרת: ד"ר סמדר שפי, אוקטובר 2021.
 רוח נעמן – עמוד ודף. קיר אמנית. ספריית עיצוב ומידע חזותי, בית אריאלה, תל אביב. מרץ 2022.
 שברים פשוטים. תערוכה. גלריה ומוזיאון רמות מנשה. אוצרות: יונית קדוש ומירי ורנר, מרץ 2023.
 Maps Amulets and Wildflowers. קיר אמנית. Laurie M. Tisch Gallery, JCC Manhattan, ניו יורק, ארצות הברית. אוצרת: ד"ר סמדר שפי, מרץ 2024.
 טיפת שמיים. מיצב תלוי-מקום. מוזיאון ארץ ישראל, תל אביב. אוצרת: רז סמירה, מאי 2025.

 תערוכות קבוצתיות 
 Young International Art. Art Link & Sotheby’s. אוצר: טל ינאי, ינואר 1998.
 נס על חלב. קפה לאון, תל אביב. יולי 1998.
 אתנו דאנס. גלריה נווה עופר, תל אביב. אוצרת: יהודית מצקל, אוקטובר 1998.
 13 מסגרות. מוזיאון בית ריבק, בת-ים. אוצר: שי פרדו, ספטמבר 2000.
 חלל וירטואלי, חלל ממשי. הסדנה ברמת אליהו, ראשון לציון. אוצרת: שרון סופר. דצמבר 2002.
 עבודות חדשות. מוזיאון בית ריבק, בת-ים. ינואר 2001.
 השנה השלושים ושלוש. גלריית בית העם, תל אביב. אוצר: ניר נאדר, פברואר 2001.
 Young Israeli Artists. תערוכה קבוצתית. Budapest Gallery, בודפשט, הונגריה. אוצרת: יהודית מצקל, אפריל 2002.
 האמיני יום יבוא. הגלריה העירונית, אום אל-פחם. אוצר: סעיד אבו שאקרה, יוני 2003.
 אוכל קדימה אוכל. מוזיאון בת-ים לאמנות. אוצרת: הילי גוברין, יוני 2004.
 יש מספיק לכולם. בית 4 נגרים, תל אביב. אוצרת: נעמי שלו, דצמבר 2004.
 שוברת קיר. תערוכת מחווה לד"ר ויקי שירן. החצר הנשית, יפו. מרץ 2005 (קטלוג / ספר שירה).
 גמוגרפיה. אמנות, משחקים, ריטואלים וזירות. האוניברסיטה העברית, ירושלים. אוצר: רפרם חדד, יוני 2005.
 מזרחיות וערביות. סדרת תערוכות (שש תערוכות בשישה יישובים). אוצרים: שולה קשת ופאריד אבו שקרה, ספטמבר 2005.
 תנועה מזרחית. מכון מנדל, ירושלים. אוצרת: אהובה מועלם, ינואר 2006.
 סיפתח. בית תנועת אחותי, תל אביב. אוצרת: שולה קשת, פברואר 2006.
 תהו ובוהו וחושך על פני תהום. בית יד לבנים, רמת השרון. אוצר: סורין הלר, נובמבר 2006.
 חג כל החגים. בית הגפן, חיפה. אוצרת: יהודית מצקל, דצמבר 2007.
 זהות. מקום. הגלריה החברתית, פתח תקווה. אוצרת: שרון שפלן-לזר, יולי 2012.
 יש מצע! מוזיאון תל אביב לאמנות. אוצרת: שרה ריימן-שור, אוקטובר 2011.
 ציורים בשחור ולבן. בית אחותי, תל אביב. אוצרת: שולה קשת, ספטמבר 2013.
 דלפט כחול-לבן. מוזיאון תל אביב לאמנות. אוצר: ד"ר דורון לוריא, יוני 2014.
 דובנוב. גלריה יאיר, תל אביב. אוצר: יאיר שולביץ׳. ינואר 2015
 Sell-fee. גלריה אלפרד, תל אביב. אוצרת: ליאור שטיינר. מאי 2015
 פעילים. התחנה לאמנות עכשווית, רמלה. אוצר: דוד וקשטיין. ספטמבר 2015
 כתמים והחתמות. אוצרים: שולה קשת, פריד אבו שקרה (קטלוג) ספטמבר 2015
 רב-קו. הסדנא לאמנות, יבנה. אוצר: רוני ראובן. (קטלוג). אוקטובר 2015
 המגדירים. מגדירי החי והצומח באמנות העכשווית בישראל. גלריה אונ' בן-גוריון. אוצר: פרופ' חיים מאור. (קטלוג) אפריל 2016
 Art Athina - Τέχνης Αθηνά – Athens, Greece. - A. Antonopoulou Art Gallery May 2016
 פעילים. מוזיאון הנגב, באר שבע. אוצר: דוד וקשטיין. ספטמבר 2016
 שוברות קירות. מכללת ספיר לאמנות. אוצרת: שולה קשת. (קטלוג) נובמבר 2016
 מצעים. גלריית המרכז האקדמי, ויצו חיפה. אוצרת: ענת גטניו. דצמבר 2016
 צבע טרי 9# - מיוצגת על ידי גלריה א. אנתונופולו, אתונה, יוון. מרץ 2017
 מכפר באת ואל כפר תשוב. מוזיאון ינקו-דאדא עין הוד. אוצר: ראפת חטאב. (קטלוג) מאי 2017
 פלוריוגרפיה. גלריה זוזו, עמק חפר. אוצרת: רותם ריטוב. ינואר 2018
 המפה. מוזיאון ארץ ישראל, רמת-אביב. אוצרת: בתיה דונר (קטלוג) פברואר 2018
 צבע טרי 10# - מיוצגת על ידי גלריה א. אנתונופולו, אתונה, יוון. אפריל 2018
 Israeli Artists - A. Antonopoulou Art Gallery. Athens, Greece. June 2018
 ליבי במטבח. בית תנועת אחותי, תל אביב. אוצרים: שולה קשת ויורם בלומנקרנץ. יולי 2018
 חשומה. בית האמנים ע"ש זריצקי, תל אביב. אוצר: שרון תובל. (קטלוג) ספטמבר 2018
 שיעור מולדת. בית האמנים כפר-סבא. אוצרת: עמליה ברזילי. (קטלוג) ספטמבר 2018
 צמחי מרפא. תערוכה זוגית עם האמן ראפת חטאב. אוצרת: נאוה ט. ברזני. גלריה מכללת דוד ילין, ירושלים (קטלוג) אוקטובר 2018
 רקפות: צומח, מקום, משל. בית אנה טיכו, מוזיאון ישראל. אוצרת: תמר מנור-פרידמן (קטלוג) מרץ 2019
 גוף ראשון טבע שני. הביאנלה לעיצוב ואמנות. מוזיאון ארץ ישראל (קטלוג). אוצרים: אנריאטה ברונר, יובל סער, ניר הרמט, מירב רהט, ליאורה רוזין. מרץ 2020
 מדרשה. נשים, מזרחיות ויהדות באמנות החזותית בישראל. בית אחותי, ת"א. אוצרת: שולה קשת (קטלוג). נובמבר 2020
 ארבע עונות. הגלריה לאמנות, יבנה. אוצרת: דליה דנון. (קטלוג) מרץ 2021
 הנימפאות מקריית שלום. פרויקט מיוחד תלוי מקום, בקתת המצפור בפארק החורשות תל אביב. במסגרת התערוכה מרכזית אוהבים אמנות עושים אמנות. ספטמבר 2024 (נדחתה מאוקטובר 2023). אוצרות: טלי קיים והגר רבן.
 Olivier Waltman Gallery, Paris. Will their voice be heard. תערוכה קבוצתית. ספטמבר 2024
 Homeland. תערוכה קבוצתית. Little River, מיאמי, פלורידה, ארצות הברית. אוצרת: מישל עזות, נובמבר 2024.
 בדיבור ובקלא. קולות נסתרים מקהילות המזרח. יד יצחק בן צבי. ירושלים. אוצרת: אביטל וכסלר. דצמבר 2025

 פרסים ומענקים 
 מענק הצטיינות, המדרשה לאמנות בית ברל (1998)
 מענק אמן צעיר, מוזיאון חיפה לאמנות (2000)
 מענק קרן יהושע רבינוביץ' לאמנויות, תל אביב (2014)
 ציון לשבח של הפרס ע"ש בקי דקל מטעם העמותה לחקר אמנות נשים ומגדר בישראל (2024)
 פרס קרן פלומס לאמנויות (2025)
 גלריית תמונות 

 לקריאה נוספת 
 סמדר שפי, ליבי במטבח, בלוג החלון
 שירה פרידמן, בחינת שחרות, קטלוג תערוכה
 ד"ר שחר מרנין-דיסטלפלד, "מתחת לסלע צומחת לפלא" דימוי פרחי-בר באמנות העכשווית בישראל בראי ההיסטוריה, מאמר

קישורים חיצוניים


 הערות שוליים 

קטגוריה:אמניות ישראליות
קטגוריה:בוגרות המכללה האקדמית בית ברל
קטגוריה:ישראליות שנולדו ב-1972